Tiny Toon Adventures: Buster’s Hidden Treasure

«Tiny Toon Adventures: Buster’s Hidden Treasure» — відэагульня па матывах мультсерыяла Tiny Toon Adventures, выпушчаная для кансолі Sega Mega Drive/Genesis у 1993 годзе кампаніяй Konami. Гэта трэцяя кампутарная гульня па матывах мультсерыяла Tiny Toon, першы — Tiny Toon Adventures, была выдадзена для прыстаўкі Nintendo Entertainment System у 1991 годзе.

 Гульнявы працэс 
Гулец кіруе персанажам-трусам па імі Бастэр Бані, які адпраўляецца ратаваць сваю сяброўку Бэбс Бані, выкрадзеную Мантанай Максам, а таксама знайсці скарбы, якія выкраў і схаваў Доктар Джым Сплайсер. У адрозненне ад папярэдняй гульні, «Tiny Toon Adventures», уся гульня вядзецца толькі трусам.

Усяго ў гульні 27 (але ёсць і бонусны ўзровень) паўнавартасных узроўняў, якія размяшчаюцца ў розных геаграфічных рэгіёнах гульнявога свету: лясы, снег, горы, выспы і іншыя. Немудрагелістая карта прыкладаецца. Некаторыя з узроўняў можна прайсці рознымі шляхамі. 5 міні-узроўняў з’яўляюцца месцам бітвы з босам, Доктарам Джымам Сплайсерам, які выкарыстоўвае сяброў Бастера супраць яго, загіпнатызаваўшы іх з дапамогай спецыяльных прылад. Пры паразе боса прылада ламаецца, а сябры пераходзяць на бок Бастэра. У канцы узроўняў «Карабель» і «Краіна робатаў» гульцу трэба будзе пазмагацца не з доктарам Джымам, а ўжо з самім Мантанай Максам.

 Ацэнкі і меркаванні 
Tiny Toon Adventures: Buster’s Hidden Treasure атрымала пазітыўныя водгукі ад журналістаў. На сайце MobyGames сярэдняя ацэнка гульні складае 86 балаў з 100 магчымых.

На сайце AllGame гульні была выстаўлена ацэнка 4 зоркі з 5.

 Спасылкі 

 «Tiny Toon Adventures: Buster’s Hidden Treasure» на GameFAQs
 Афіцыйны сайт Konami.
 Інфармацыя аб гульнявым свеце «Tiny Toon Adventures»

Катэгорыя:Камп’ютарныя гульні, распрацаваныя ў Японіі
Катэгорыя:Камп’ютарныя гульні 1993 года